El judici als antitrangènics, vist per sentència - Indymedia Barcelona\nEl judici als antitrangènics, vist per sentència\nper Ponent\t 19 oct 2006\nUN CENTENAR DE PERSONES ES TROBEN DAVANT DELS JUTJATS PER DONAR SUPORT A L'ENCAUSAT EN L'ACCIÓ ANTITRANSGÈNCICS DE GIMENELLS\nL'IRTA es retira de l'acusació particular i no demana danys i perjudicis, mentre el cas es declara vist per sentència amb l'única acusació sense fonaments del ministeri fiscal\nMés d'un centenar de persones han donat suport aquest matí a la concentració i esmorzar popular als jutjats de Lleida, convocats per l'Assemblea Pagesa i la Plataforma Transgènics Fora, en suport a Albert Ferré, l'únic encausat en l'acció que es va dur a terme fa tres anys contra el camp de transgènics experimental de l'Institut de Recerca i Tecnològica Agroalimentària de Gimenells (Segrià) i de la Universitat de Barcelona. Fins avui, aquestes eren les dues empreses denunciants que havien presentat querella contra el portaveu de l'Acció, que davant dels micròfons de TV3 havia explicat el juliol de 2003 els motius de la mateixa mentre altra gent la duia a terme. Així doncs, l'acusat resultava l'únic cap de turc que el poder, en aquest cas, tecnològic havia pogut assenyalar de la lluita antitransgènics. L'IRTA i la UB, però, s'han retirat de l'acusació en el judici celebrat aquest matí a Lleida, renunciant a la compensació de 500.000€ i la pena multa que demanaven per l'Albert. El que ha estat el primer judici contra el moviment antitransgènic a Espanya ha esdevingut quelcom singular ja que els demandants no han pogut demostrar res del que en un primer moment havien imputat a l'acusat. De totes maneres, el ministeri fiscal ha decidit seguir endavant amb la denúncia i el cas està vist per sentència. Posteriorment al judici, una setantena de persones s'han manifestat pel centre de Lleida i han entregat al Departament d'Agricultura, Ramaderia i Pesca de la Generalitat la sentència condemnatòria del judici popular dut a terme dissabte passat a Barcelona. Queda pendent, però, l'altre judici al Josep Pàmies per uns fets ocorreguts també a finals de 2003, en aquest cas en una cercavila amb final al Govern Civil de Lleida. En Pàmies està acusat de danys a un Guàrdia Civil.\nTransgènics, ni al plat ni al tros.\nRe: El judici als antitrangènics, vist per sentència\nper pagès\t 19 oct 2006\nLa sectorial d'agricultura ecològica de la Unió de Pagesos (sindicat agrari) ha denunciat que la petició del fiscal i de les acusacions particulars —l'Institut de Recerca i Tecnologia Agroalimentàries, que depèn de la Generalitat, i la Universitat de Barcelona— contra el jove Albert Ferré, a qui demanen 469.000 euros d'indemnització i un any de pena i acusen d'haver participat en l'acció de destrucció d'un camp experimental de cultius transgènics als Gimenells (Segrià), portada a terme per setanta persones.\nEl camp experimental formava part d'una investigació cofinançada per les empreses que promouen els productes transgènics i pels organismes públics (IRTA i UB). En aquest sentit, la sectorial d'Unió de Pagesos ha denunciat que "l'administració no protegeixi els cultius ecològics i tradicionals de la contaminació transgènica i jugui perillosament amb la biodiversitat, ja que permet que s'alliberin OGM en el medi ambient. Mentre que a la resta d'Europa més de quaranta regions s'han declarat lliures de transgènics i, en termes generals, la producció està estabilitzada o va a la baixa, a Catalunya la pressió de les firmes protransgènics i la passivitat o col·laboració de les administracions fa que la producció de transgènics pugi any rere any".\nLa sectorial d'agricultura ecològica del sindicat ha denunciat també que, en diverses ocasions, molts pagesos i pageses que fan producció ecològica no poden cultivar blat de moro, ja que les seves produccions queden contaminades amb traces de transgènics i perden la certificació ecològica. Des de fa més de sis anys les administracions han elaborat un marc normatiu que defensa una coexistència impossible, com es demostra cada dia. També demana que l'experimentació transgènica no surti dels laboratoris; que l'administració no autoritzi noves varietats de transgènics i controli estrictament les que estan autoritzades.\nper Només faltava això!\t 19 oct 2006\nPagès, abandona Unió i passa't a la resistència!\nUnió de Pagesos pacta, any rere any, el que el DARP li demana.\nLa única solució, l'alternativa combativa.\nVisca l'Assemblea Pagesa!!!\nper Varg\t 19 oct 2006\nSi la sectorial ho té tan clar, que faci pressió a la permanent per no negociar decrets de coexistència i acompanyi la movilització social per demanar Catalunya (i el món) lliure de transgènics.\nLo demés es puta propaganda... que ja no enganxa ni enganya ningú.\nSalut, alegria i agroecologia!!!\nper ponent2\t 20 oct 2006\na la gent de la sectorial d'UP... per que no es fan publics els casos de contaminació que hi va haver el 2003??\nQ jo sapiga només l'Assumpta Codinachs i el Ramon Font van fer publics els seus casos...que han fet els afiliats de la sectorial d'UP??\nTot i això, crec q encara es poden fer coses... Molt be el suport q s'ha fet a l'Enric Navarro en el seu cas de contaminació per part de la PTF, moviments ecologistes, ..i inclus UP.\nUP, As. Pagesa..i en general el sector agrari ..ho tenim dificil...pero caldra lluitar.\nQ visca l'Assemblea Pagesa (zona de maresma, noguera, tarragona...), visca els grups q van sortint arreu amb la linia agroecologica, i visca la gent critica d'UP.. i en general critics amb el sistema imperant d'agricultura!!!\npero això si, q els dirigents d'UP no negociin el q el sector no demana!! No hi ha distancies q evitin la contaminació per pol·len!! Ni 25-50 m (el DARP), ni 220 (UP)...\nApala! ni al tros ni al plat ...transgenics fora!!!\n(per cert, q jo sapiga, ara per ara la sectorial d'UP no s'ha adherit al document de crida a la solidaritat...pq no ho feu?? envieu un correu a transgenicsfora ARROBA moviments.net i us enviaran el document...si es q encara no us ha arribat...)


Amb una participació històrica del 83,16% —5,99 punts més que fa dos anys—, les cues als coŀlegis electorals van marcar la jornada a l’inici i al final del dia\nEl 27 de setembre de 2015 C’s s’imposava a Ripollet dibuixant el que acabaria sent la tendència dominant a l’àrea metropolitana de Barcelona dos anys més tard. La formació taronja, tercera força política a l’Ajuntament de Ripollet, va tornar a guanyar dijous passat a un municipi que s’autodefineix d’obrer i que està governat per la coalició d’esquerres Decidim. Amb un total de 7. 831 vots, Cs ha registrat un increment de gairebé 8 punts sobre els resultats de 2015 en unes eleccions autonòmiques marcades, seguint la tònica del país, per l’altíssima participació.\nEl 83,16% del cens electoral va votar dijous, elevant la participació fins aconseguir una xifra històrica (gairebé sis punts més que al 2015, quan ja va vorejar un record). Les cues als 9 coŀlegis electorals de Ripollet només iniciar-se la jornada són una de les imatges del dia.\nEl PSC, que va sumar un total de 4.411 vots (808 més que al 2015) recupera amb un percentatge del 19,80%, la segona plaça que en les anteriors autonòmiques va guanyar Junts pel Sí (la suma de l’antiga Convergència i ERC)\nEntre les candidatures independentistes despunta també a Ripollet Esquerra Republicana-Catalunya Sí amb el 16,08% de l’electorat i un total de 3.622 vots.\nJunts per Catalunya obté la cinquena posició —per sota de Catalunya en Comú-Podem— amb 1890 vots i el 8,49% de l’electorat.\nDel bloc sobiranista la gran damnificada és la CUP que perd la meitat de vots de fa dos anys (de 1467 votants del 2015 es queda amb 777) i percentatge, passant del 7,18% al 3,49%.\nDel bloc constitucionalista, també el PP perd vots i percentatge quedant amb un 4,03%, prop de quatre punts menys respecte el 27 de setembre de 2015. Suma un total de 897 vots, 933 votants menys que els que va mobilitzar fa dos anys.\nEn la mateixa quarta posició que al 2015 se situa Catalunya en Comú-Podem en comparació a la candidatura de Catalunya Si que és pot. Malgrat conservar la plaça i obtenir un percentatge del 10,65% , la força morada perd 840 vots i n’obté 2.372. —Redacció\nMés en aquesta categoria: « Els preparatius de les eleccions a Ripollet en arenes mogudes Ripollet inicia l’any amb 2 M més de pressupost i les ordenances fiscals de 2017 »


Expositors productes nadalencs\nExpositors restauració i gastronomia\nExpositors entitats i associacions\n(+34) 93 897 30 11 firadesantallucia@canyelles.cat\nÈxit total de l'exposició Nadal Màgic, que exhaureix hores de visita\nL'èxit de l'exposició ha estat total i ja no queden cites per al pròxim cap de setmana, tot i que s'ha obert una llista d'espera. Si es dona alguna baixa, aquestes cites es donaran als integrants d'aquest llistat.\nNadal Màgic és el títol de l'exposició que ocupa la Sala Multicultural del 5 al 20 de desembre.\nÉs un passeig imaginari per l'autèntic Taller del Pare Noel, que recrea tot l'engranatge que succeeix des que les cartes arriben al taller màgic de Santa Claus fins que les joguines s'envien a les cases dels infants.\nLlegeix més:Èxit total de l'exposició Nadal Màgic, que exhaureix hores de visita\nL'exposició Nadal Màgic, obre portes dissabte. Ja pots demanar cita prèvia\nVisites gratuïtes i amb cita prèvia al telèfon 672 16 06 24\nLlegeix més:L'exposició Nadal Màgic, obre portes dissabte. Ja pots demanar cita prèvia\nCanyelles dona la benvinguda al Nadal amb un Calendari d'Advent\nAmb l'entrada al mes de desembre, comença el compte enrere per al Nadal.\nEnguany l'Ajuntament de Canyelles ha preparat un Calendari d'Advent molt especial amb frases del Costumari Català i imatges de la Fira de Santa Llúcia.\nConte de Nadal a Canyelles dels infants de la llar Els Patufets\nLa llar d'infants municipal Els Patufets ens proposa el seu conte de Nadal a Canyelles.\nJa podeu passejar per Fira de Santa Llúcia virtual\nJa està en marxa la Fira de Santa Llúcia 2020, en format virtual\nAquest any canvia de format, però manté la seva aposta per donar suport als artesans i petits comerciants.\nLa Fira de Santa Llúcia 2020 és un aparador vitual dels expositors que tradicionalment omplen els carrers del municipi durant el certamen. No hi falten les entitats, els comerciants i els artesans.\nL'edició virtual proposa fer una passejada per aquests expositors virtuals, que posen els seus productes a la venda online. També ens convida a aturar-nos a escoltar les corals, fer una retrospectiva visual per imatges de les edicions anteriors i moltes més sorpreses.\nPodeu descobrir-les a través del següent enllaç:\nA partir d'aquest cap de setmana, torna la Màgia del Nadal a Canyelles.\nLa Fira de Santa Llúcia serà virtual al 2020\nUna acció de suport als artesans., que impulsa l'Ajuntament de Canyelles, en una edició del certamen nadalenc molt especial.\nL'alcaldessa Rosa Huguet parla de la Fira de Santa Llúcia 2020 en una entrevista a Eix Diari\nL'alcaldessa de Canyelles, Rosa Huguet, explica a una entrevista d'Eix Diari, les particularitats de la Fira de Santa Llúcia 2020 i totes les activitats de Nadal que s'han programat a Canyelles\nCliqueu a la imatge per veure l'entrevista o en el següent enllaç:\nENTREVISTA ALCALDESSA ROSA HUGUET\nL'edició presencial de la Fira de Santa Llucia s'aplaça a 2021\nLa Fira de Santa Llúcia s'aplaça al 2021 per motius de seguretat sanitària davant la Covid-19.\nS'està dissenyant un programa d'activitats alternatiu per als més petits durant el Nadal\nL'Ajuntament de Canyelles ha decidit, finalment, no celebrar enguany la Fira de Santa Llúcia per garantir la seguretat dels ciutadans i evitar aglomeracions de persones amb el risc que això suposa donada la situació sanitària actual.\nDesprés d'estudiar totes les alternatives possibles, l'equip de govern ha optat, finalment, aquesta mateixa setmana per emplaçar la Fira de Santa Llúcia al 2021. El més important, assegura l'alcaldessa de Canyelles, Rosa Huguet, és la salut de les persones. Volem que tothom visqui un bon Nadal i, és per això que aquest any hem de ser prudents i no podem celebrar la nostra estimada Fira de Santa Llúcia.\nEn aquest sentit, l'alcaldessa ha afegit que, no volíem que aquesta Fira fos diferent a la que vivim en cada edició, per a la qual treballem durant tot l'any. Però seguim treballant per a la pròxima edició, que tindrà totes les sorpreses que havíem previst per aquest any i moltes més novetats, per fer que tothom que ens visiti pugui viure un Nadal Màgic.\nLa Fira de Santa Llúcia de Canyelles va néixer fa 18 anys de manera molt discreta, amb només 50 parades, molta il·lusió i la complicitat de tot el poble. La Fira ha anat creixent progressivament fins a convertir-se en la 2a Fira de Nadal més important de Catalunya, i en un projecte comú de tot el poble de Canyelles. Celebrada en dos dies, amb més de 70.000 visitants, unes 350 parades de productes nadalencs i un ampli programa d'activitats paral·les, tallers i exposicions, la Fira de Santa Llúcia s'ha convertit en tot un referent del Nadal al país.\nTot i que la Fira de Santa Llúcia queda aplaçada fins al 2021, per a aquest Nadal s'està dissenyant un programa d'activitats alternatiu, amb diverses propostes puntuals per a tots els públics.\n© Copyright Ajuntament de Canyelles


Tàrrega rememora el pas de les Brigades Internacionals pel seu municipi durant la Guerra Civil – La Manyana\nTàrrega rememora el pas de les Brigades Internacionals pel seu municipi durant la Guerra Civil\nLa ràdio municipal estrena dijous el ‘podcast’ ‘La Quinta Brigada’\nAj. Tàrrega/ L’enterrament de William Digges a Tàrrega\nL’emissora municipal Ràdio Tàrrega estrenarà aquest dijous 25 de febrer el podcast La Quinta Brigada, ideat i dirigit pel targarí Miquel Ramon. El programa explica el pas de les Brigades Internacionals per Tàrrega durant la Guerra Civil. En concret, se centra en la figura de William Mitchell Digges, un soldat de la XV Brigada Internacional que va morir a Tàrrega en estranyes circumstàncies l’any 1938.\nAhir es va fer la presentació del podcast en roda de premsa al cementiri de Tàrrega, precisament davant les tombes de William Mitchell Digges i Juan Medina Palmero, protagonistes d’aquesta entranyable història. Miquel Ramon va iniciar el projecte de La Quinta Brigada durant els mesos del confinament per la pandèmia i ha treballat en la direcció, el guió i la gravació del podcast amb la col·laboració de diversos col·laboradors i testimonis.\nEl podcast revelarà els secrets d’una història que va tenir lloc a Tàrrega i de retruc també pretén explicar la missió de les Brigades Internacionals, un dels fenòmens històrics més grans de solidaritat en la lluita contra el feixisme. Segons l’autor, “té l’objectiu de retre homenatge a les persones que es van deixar la vida lluitant per una causa noble. La Quinta Brigada és una història de justícia social i dignificació.\n“Han passat 80 anys, però es mereixen que ningú oblidi tot el que van fer.” Sobre el format escollit en podcast, Ramon explica que “és un format que ara està molt de moda i que permet aprendre història d’una altra manera. A més, expliquem història de Tàrrega i la gent podrà descobrir aquests fets sorprenents que van passar al costat de casa. Ha estat una gran experiència fer el podcast i he buscat que tingués intriga en els 6 capítols perquè la gent estigui enganxada”.\nEl podcast consta de 6 capítols d’uns 30 minuts de durada cadascun i s’emetrà cada dijous a les 20h a Ràdio Tàrrega. També es publicaran cada dijous al web de Ràdio Tàrrega (www.radiotarrega.cat) i a les plataformes de podcast d’iVoox, Spotify i Apple Podcast. A més, també compta amb xarxes socials (@La5aBrigada) i una web pròpia (www.laquintabrigada.cat). Els 6 capítols s’han gravat i post-produït a Ràdio Tàrrega els darrers mesos.\nL’alcaldessa Alba Pijuan Vallverdú va subratllar la importància d’aquesta iniciativa “per divulgar la memòria històrica i treure a la llum els fets que envoltaren l’estada dels Brigadistes Internacionals a Tàrrega”.\nD’unes fotografies a Nova York a un enterrament local sense constància\nEl 2011 Jaume Ramon Solé i Joan Trilla van descobrir fotografies a Nova York sobre la presència de Brigades Internacionals. Després es va descobrir l’enterrament de dos brigadistes al cementiri local sense que ningú en tingués constància.


Masia en excel·lent estat, amb elements tradicionals conservats i un gran jardí amb piscina, a venda a 10 minuts a peu de la platja de Platja d'Aro.\nEs tracta d'una finca única al nucli de Platja d'Aro ia pocs metres de la platja.\nLa masia disposa de 414 m² construïts distribuïts en dos habitatges d'una sola planta, sobre una parcel·la totalment plana de 5084 m².\nL'habitatge principal disposa de 179 m² distribuïts en dos dormitoris, una àmplia cuina, un saló amb llar de foc, un bany complet i un bonic pati interior.\nLa finca disposa d'una segona casa de 103 m² amb dos dormitoris, un bany, un lavabo, una cuina i la terrassa coberta amb barbacoa.\nGaudeix d'un preciós jardí d'uns 5000 m² amb piscina, des del qual podrà contemplar unes postes de sol fantàstiques, amb una privacitat total.\nFinalment, disposa d'un garatge tancat de 63 m² i d'una preciosa capella que actualment s'utilitza de traster.\nHabitatge de convidats\nPreciós i ampli jardí pla\nZona de cultiu\nAquesta finca es situa en una zona tranquil·la de Platja d'Aro, prop de la platja i de tots els serveis, com escoles, botigues i parcs, a més d'algunes de les platges més boniques de la Costa Brava, com la platja de Sant Pol .\nSe situa a 30 minuts amb cotxe de Girona i de l'aeroport més proper i la ciutat de Barcelona és a només 100 quilòmetres.\nEn venda, Casa / Vil·la 1.299.000 €\nDimensions del terreny 1.697m²\nEn venda, Hotel 1.540.000 €\nHotel de 1,209m² en venda a Platja d'Aro, Costa Brava\nm2 edificats 1.209m²\nDimensions del terreny 9.309m²\nCasa / Vil·la de 411m² en venda a Platja d'Aro, Costa Brava\nDimensions del terreny 447m²


Pàgina web Sant Pere de Vilamajor - La Quadra\nPàgina web Sant Pere de Vilamajor\nLa Quadra realitza projectes de Pàgina web a mida que s’adapten a la imatge corporativa de l’empresa i de les necessitats que aquesta vol assolir. Al llarg dels anys ja hem desenvolupat projectes web per empreses d’arreu de l’estat en poblacions com Sant Pere de Vilamajor.\nLa Quadra es un estudi de disseny especialitzat en Pàgina web que ja ha realitzat treballs per empreses de Sant Pere de Vilamajor.\nSi està cercant Pàgina web Sant Pere de Vilamajor sàpiga que li podem oferir un servei personalitzat i de qualitat amb el que obtindrà els resultats esperats i probablement millorarem aquests.\nSi desitja tenir més informació sobre Pàgina web Sant Pere de Vilamajor, l’animem a que ens contacti per a poder atendre’l personalment i encantats li explicarem tot allò que creiem que el pot ajudar a fer rentable el seu projecte web.\nEl convidem a que visiti el nostre portafoli perquè conegui alguns dels projectes desenvolupats i també la secció de serveis, on es farà una idea d’alguns dels nostres serveis, de totes maneres, preferim el tracte personal directe, per tant, si ho prefereix podem concretar una visita perquè ens pugui explicar de primera mà que vol aconseguir amb Pàgina web Sant Pere de Vilamajor i li proposarem l’estratègia més adequada per assolir-ho amb èxit.


Visit Palamós » FESTA MAJOR DE SANT JOAN 2019. Cultura, espectacles i tradició\nFESTA MAJOR DE SANT JOAN 2019. Cultura, espectacles i tradició\ncarrer de l'esglesia de sant joan - Palamós\ncarrer de l'esglesia de sant joan\nAquest mes d’agost com és tradicional de cada any, arriba la Festa Major a Sant Joan el dissabte 3 i diumenge 4 d’agost, organitzada per l’Associació de Veïns de Sant Joan, amb la col·laboració de l’Agrupació Sardanista Costa Brava, la Colla Gegantera i de Grallers de Palamós.\nDurant tot els cap de setmana de Festa Major s’esdevindran diferents activitats: Una conferència, sopar popular, concert i ball a la plaça, trobada de vehicles clàssics, espectacles infantils, festa de l’escuma i sardanes, que ompliran de diversió i entreteniment a tots els palamosins i visitants.\nEl programa comença dissabte 3, a les 19h a la sala polivalent de la plaça de Mn Gumersind, amb un col·loqui sobre “Espantem el dimoni! Símbols exorcitzadors a les llars de Sant Joan de Palamós”, a càrrec de Gabriel Martín Roig (Historiador, llicenciat en Belles Arts, màster en Museologia i Gestió de Patrimoni)\nA les 21h, a la plaça, sopar popular. A les 22.30h concert de festa major amb “La Betty orquestra” i durant la nit hi haurà sortejos de quadres i productes de proximitat.\nDiumenge 4, a partir de les 10h i fins a les 13h , hi haurà la 4a Trobada de Vehicles Clàssics a la plaça Mn Gumersind.\nA la plaça Mn Gumersind a les 17h, hi haurà inflables aquàtics infantils amb Juga i Mulla’t, a les 18.30h la festa de l’escuma amb música de “Salsa Jove”.\nPer acabar la festa a les 20h, sardanes a la plaça petita amb la cobla Principal de Cassà.\nMés informació: www.santjoanpalamos.cat


Universitat i empresa - Universitat Oberta de Catalunya (UOC)\n/Universitat i empresa\tCompartir\nOberta a les empreses: Promociona les empreses i l'activitat dels emprenedors\nLa UOC signa acords de col·laboraci� amb empreses amb l'objectiu de convertir-se en l'estendard de la promoci� d'una economia de coneixement empresarial.\nLa UOC est� compromesa amb els sectors econ�mic i industrial, i amb aquest objectiu ha fundat el Grup UOC, orientat als negocis, amb la tasca de transferir la innovaci�, el coneixement i el saber fer de la universitat a la societat.\nLa UOC col·labora amb empreses i institucions en l'execuci� de projectes conjunts que fomenten la formaci� al llarg de la vida en tots els �mbits de la societat i impulsen l'�s de les noves tecnologies. M�s de 1.000 institucions i empreses formen part de la xarxa d'institucions i empresses associades de la UOC.\nPer mitj� de la borsa de treball de la UOC les empreses poden canalitzar les ofertes de feina o pr�ctiques a la comunitat de professionals formats a la Universitat.\nLa UOC ofereix a les empreses i a les institucions una �mplia oferta formativa en un gran nombre d'�mbits de coneixement molt variats propis de la Universitat. A m�s, facilita el proc�s d'incorporaci� dels treballadors de les empreses a l'entorn formatiu i els ofereix unes condicions de pagament i facturaci� preferent.


Buggybuch (5595) Llibre pel cotxet xai\n> Llibres>Buggybuch (5595) Llibre pel cotxet xai\nLlibre per al cotxet amb un primer divertit trencaclosques, amb una bonica figura de fusta. El llibre es desenvolupa en l'entorn de la granja i la protagonista és una ovelleta que el nen ha d'encaixar en les pàgines del llibre.\nUn entreteniment en un entorn de granja, que serà la diversió dels més petits en les sortides amb el cotxet, tant en els passejos, com en els viatges en cotxe. A cada full doble hi ha una casella de trencaclosques per a la figureta de fusta.\nMaterial: el llibre és de catró gruixut, la figureta de fusta de faig.\nMesures: 10 x 10


Home Arxiu fotogràfic-Fons personals [A-G] (Centre Excursionista de Catalunya)\nAviador dins un dels primers avions construïts\nReproducció d'una fotografia del Castell de Sort o Castell dels Comtes de Pallars\nRetrat d'un home assegut a Morella\nAlpinistes encordats en un vessant nevat\nRetrat d'Agustí Vancells\nGent creuant un carrer i un tramvia circulant amb l'edifici de la Casa de Correos\nPorquerola vora una truja i els seus porcells, prop del monestir de Sant Pere de Casserres\nImatge d'una verge en carrer de Girona\nLa vall de Núria nevada amb muntanyes al fons\nUn home sobre una roca vora un llac envoltat de muntanyes\nReproducció d'una fotografia del Pati dels Lleons de la Alhambra\nCarro en un camí al costat d'un riu, en un congost\nUna persona al pati d'un castell a Pollença\nAbondance amb l'abadia de Notre-Dame al fons\nDona per un carrer de la ciutat medieval de Carcassona\nLa present col•lecció inclou els fons fotogràfics personals el nom dels quals comença entre les lletres A i la G. La seva ordenació és alfabètica i teniu tres opcions: clicant al nom del fons accedireu a les imatges, des d'on podeu refinar la cerca; el botó més informació us proporciona un resum del més destacat del fons i l'opció fitxa nodac enllaça amb la fitxa arxivística de cada fons.\nAguirre i Serrat-Calvó, Màrius\nEl fons aplega, majoritàriament, negatius en placa de vidre de les comarques gironines i principalment de la Garrotxa entre 1889 i 1910.\nGran part del fons recull fotografies d’Olot a principis del segle XX. Són imatges que mostren la fisonomia i l’activitat quotidiana i festiva de la ciutat, com la Festa Major o la Fira del bestiar. També recull excursions familiars per la Vall d’en Bas, la Vall d’Hostoles, els salts d’aigua i els gorgs del riu Brugent, la cova de la Mare de Déu de les Olletes, la vila medieval de Santa Pau i alguns municipis com Sant Privat d’en Bas, Verntallat.\nEl fons també conté imatges de la Barcelona cap a la fi del segle XIX i la primera dècada delsegle XX que testimonien les transformacions del paisatge urbà, com la construcció de la nova línia ferroviària del baixador del carrer Aragó al Passeig de Gràcia, la convivència dels primers tramvies electrificats de la ciutat amb els vehicles de tracció animal o de vapor.\nAlsina i Vila, Francesc\nÀlvarez i Gilabert, Josep\nAmat i Bordes, Lluís\nEl fons aplega principalment imatges de diversos paisatges de la Costa Brava. També hi ha fotografies de Tarragona, així com d’altres poblacions catalanes. Dins aquest fons, cal senyalar l’existència d’algunes imatges d’estudi on es fotografia una dona nua i vestida.\nArmengol i Bas, Josep Maria\nLes imatges mostren, principalment, la Barcelona de finals del segle XIX i començament del segle XX. Algunes de les imatges més destacades corresponen a indrets emblemàtics de la ciutat com el passeig de Gràcia, el Tibidabo, Vallvidriera, el Parc Güell, la Catedral, la plaça de Sant Jaume, el port i la Universitat de Barcelona. També hi apareixen escenes populars als mercats, balls, les fires de Nadal i Rams, aplecs i processons, a la ciutat i d’arreu de Catalunya, i les nevades que van tenir lloc a la ciutat comtal a principis del segle XX. Caldria ressaltar-ne una sèrie de fotografies que mostren diversos tallers de pintors, com el taller de Josep Llimona i Bruguera, el taller Josep Cusachs i Cusachs i altres. D’altra banda les imatges també són un testimoni de l’excursionisme que Armengol practicava per la Costa Brava.\nArnalot i Sansa, Ignasi\nEl fons està integrat principalment per imatges dels paisatges de les valls i les muntanyes dels Pallars. Cal senyalar la sèrie d’imatges sobre els Campaments Pompeu Fabra, amb diverses fotografies dels campistes entre els quals es trobava Pompeu Fabra, imatges del muntatge de les tendes, els utillatges, així com diversos reportatges de travesses, itineraris i excursions per les Valls d’Àneu i pel riu Noguera Pallaresa, principalment. Una petita part del fons fa referència a imatges de caire familiar, així com a paisatges de la costa catalana.\nAutor desconegut 5\nEs desconeix el nom del productor d’aquest fons, el qual inclou imatges d’excursions i acampades familiars a començaments del segle XX per diversos indrets dels Pirineus, així com els viatges a Mallorca, Granada, Màlaga, Sevilla i Madrid.\nBaixas i Castellví, Josep Maria\nEl fons aplega imatges de diversos viatges que Josep Maria Baixas -dibuixant i aquarel·lista fill del pintor Joan Baixas i Carreter- va realitzar als anys 1920. Una de les sèries recull el que va realitzar el 1922 pel nord peninsular visitant Sant Sebastià, Bilbao i Santander. Una altra, del mateix any, mostra algunes ciutats del sud francès, com Lourdes, Carcassona i Marsella. Al fons també hi ha algunes imatges de diversos indrets de Barcelona als anys 1920 i vuit reproduccions de mapes de Fortuny de La Corunya (Galícia).\nBartomeus i Casanovas, Antoni\nEl fons d’Antoni Bartomeus aplega diverses imatges de Catalunya realitzades a lesacaballes del segle XIX i primeres dècades del segle XX. Són imatges d’esglésies, santuaris, torres, carrers, camins, fonts i restes arqueològiques que evidencien la riquesa patrimonial i natural de ciutats i pobles de Catalunya. Cal destacar les imatges sobre el món rural, la ramaderia i diferents treballs agrícoles, així com les sèries dedicades als retrats de pastors, mossens i altres persones anònimes. Se’n destaca també diverses imatges de viles aragoneses com Castejon de Sos o d’altresde la vall de Benasque, així com pobles del País Basc i un viatge que va realitzar a França.\nBatlle, Joan Baptista\nBatlle, Joan Baptista (ca. 1860-finals del segle XIX)\nLa temàtica d’aquest fons recull retrats de personatges anònims del segle XIX, així com diverses reproduccions d’obres artístiques.\nBiosca i Juvé, Jaume\nEl fons està constituït per fotografies estereoscòpiques de diverses poblacions de Catalunya. Aplega imatges dels interiors, exteriors i jardins d’algunes cases senyorials com La Granja Vella de Martí Codolar, can Gomís, can Glòria al barri d’Horta, la Torre dels Pardals o la torre Bellesguard, i del Laberint d’Horta i el Poble Espanyol.\nUna sèrie important està dedicada a Barcelona, als seus principals carrers i monuments, al port, als parcs i jardins més destacats de la ciutat, així com a cases particulars com la casa Amatller, la casa de l’Ardiaca i l’Estudi Masriera.\nAndorra i les seves valls formen una sèrie important dins aquest fons, així com paisatges de la costa mediterrània: Alacant, València i Murcia.\nDestaca la sèrie dedicada a l’Exposició Internacional del 1929, on retrata els diversos pavellons que es van construir, els espectacles, així com la instal·lació de les quatre columnes de Puig i Cadafalch.\nEl fons també recull diverses imatges de caire polític, com els fets d’octubre de 1934 a la seu del CADCI, a la Rambla de Santa Mònica, cotxes blindats i desfilades de les tropes franquistes al Passeig de Gràcia el 1939, i una sèrie dedicada a la missa solemne oficiada el 16 d’abril de 1934 al fossat de Santa Helena a Montjuïc.\nFonamentalment el fons comprèn fotografies obtingudes durant la primera meitat del segle XX. Una gran part correspon a Barcelona, mostrant-se esdeveniments culturals, esportius i festius així com nombrosos interiors d’esglésies entre 1920 i 1930. Una altra part important està dedicada a l’Alt Camp, especialment a la ciutat de Valls. En menor nombre hi ha fotografies d’altres poblacions de Catalunya, d’Osca i d’altres províncies espanyoles. Per altra banda, hi ha fotografies de viatges a diversos països d’Europa, d’Amèrica del Nord, del nord d’Àfrica, i d’Àsia. Finalment, cal destacar l’existència d’una sèrie de retrats de diverses personalitats del món de la cultura, la política i l’església, així com de familiars, amics i de tipus populars.\nBordas i Altarriba, Frederic\nEl fons aplega imatges de finals del segle XIX i la primera dècada del segle XX. Moltes d’elles mostren excursions als Pirineus i diversos mitjans de transport (diligències, cavalls, trens). També recull concursos d’esports d’hivern, partits de futbol, escalades i curses de cavalls. Una altra part està dedicada als masos, esglésies, rius, camins i creus de terme d’algunes viles de Catalunya així com a llocs significatius i esdeveniments festius de Barcelona. Hi ha una sèrie dedicada a viatges (València, Sagunt, Normandia i Bretanya) i, finalment, existeix una sèrie de fotografies d’una representació teatral.\nBordàs i Salellas, Francesc\nEl fons aplega imatges de diversos campaments de muntanya dels anys 1930, entre ells els Campaments Pompeu Fabra, als quals el productor hi va assistir amb assiduïtat amb companys de la professió, com l’Ignasi Arnalot, i altres campistes, com Francesc Blasi i Vallespinosa o el propi Pompeu Fabra. Així mateix, conté una petita sèrie d’imatges de Barcelona: el port, Montjuïc i l’Arc de Triomf, així com esdeveniments festius, com l’Exposició Internacional de 1929, hi són presents. Destaca, entre aquestes fotografies, una sèrie sobre la celebració de les festes de la Mercè l’any 1902.\nBordons i Wehrle, Joaquim\nEl fons aplega imatges de les primeres dècades del segle XX. L’excursionisme d’aquestsprimers anys als Pirineus, una excursió al Canigó el 1908, i els mitjans de transport com les diligències, els cavalls i els trens. Recull algunes imatges dels concursos d’esport d’hivern amb curses de luges, així com altres manifestacions esportives com partits de futbol, escalada i curses de cavalls. És interessat, la sèrie dedicada al patrimoni arqueològic de Tarragona i Empúries a principis del segle XX. Una part important del fons recull imatges d’esdeveniments festius a Barcelona com les processons de rams, Setmana Santa, desfilades de gegants i capgrossos, l’enlairament dels globus al port, mercats als carrer i llocs emblemàtics de la ciutat com la Catedral, la plaça Sant Jaume o la plaça Universitat.\nBonet i Garí, Josep Maria\nBonet i Marquès, Pere\nEl fons aplega imatges de Barcelona en les primeres dècades del segle XX. Es tracta d’imatges de carrers, monuments, cases, torres burgeses o masies com Vil·la Joana, jardins com els de la Ciutadella i el Parc de Montjuïc També recull diverses fotografies de diferents pobles del Gironès, Garrotxa, Empordà, La Selva, Osona, Solsonès, Berguedà, Baix Llobregat, Maresme, Garraf, Alt Penedès, Anoia, Bages i Vallès Oriental i Occidental. Destaquen les imatges del mercat de Vic, així com diverses vistes de pobles de muntanya, sobretot d’Andorra i el Rosselló.\nCabot i Rovira, Joaquim\nEl fons està integrat per les imatges del viatge que Joaquim Cabot, qui va ser president de l’Associació Catalanista d’Excursions Científiques, va realitzar al voltant de 1905 per Palestina i altres terres d’Orient. Les fotografies mostren els principals edificis religiosos i civils dels diversos països que va visitar. Destaca la sèrie dedicada a Egipte i a les seves restes arqueològiques.\nCabré i Peri, Josep\nCamp Permanyer, Josep\nCanals i Guilera, Ramon\nCanals i Tarrats, Ignasi\nEl fons reuneix principalment imatges de diverses muntanyes i poblacions de Catalunya, entre les quals destaquen les del Pirineu català i les de la costa. La majoria van ser realitzades a les seves excursions i ascensions amb amics del Centre Excursionista de Catalunya entre els anys 1917 i 1923, i també en sortides amb la família. Predominen les sèries dedicades a l’Alta Ribagorça, al Bages, al Vallès Oriental, al Ripollès, al Pallars Sobirà i a la Cerdanya. Hi ha una subsèrie extensa dedicada a La Molina, amb imatges sobre l’esquí i del Xalet del CEC.\nUna subsèrie molt extensa és la del port de Barcelona i del Reial Club Marítim, i cal esmentar una petita sèrie de vistes aèries. També hi són presents diversos països estrangers, com Bèlgica, Itàlia, Mònaco, Suïssa, França i Israel.\nCarbonell i Fita, Antoni\nCastelló i Elias, Jeroni\nCo i de Triola, Josep Maria\nLa major part del fons està formada per un extens recull de fotografies de principis del segle XX sobre múltiples esports practicats arreu de Catalunya. Altres sèries que hi destaquen són la dels Jocs Olímpics d’Anvers (Bèlgica) l’any 1920, la de fotografies aèries de Barcelona i Catalunya realitzades a partir de 1913, i la dels Minyons Escoltes de Catalunya, amb els quals l’autor va tenir una estreta vinculació. Finalment, el fons recull diversos aspectes de la Barcelona de la primera meitat del segle XX.\nConceição Fernandes, Júlio da\nCorominas i Noguera, Assumpta\nCosta i Reixac, Manuel\nCuyàs i Parera, Narcís\nDamians i Recoder, Ferran\nEl fons està integrat principalment per fotografies sobre diferents aspectes de la vida de Ferran Damians i Recoder. Són fotografies de caire familiar, excursions i esdeveniments als quals assistia la família, com els casaments, batejos, festes majors dels barris, i celebracions religioses com la Processó del Corpus a la Seu d’Urgell. Hi ha imatges de diversos llocs emblemàtics de Barcelona entre els anys 1913 i 1930, com el Port de Barcelona, el Palau Nacional de Montjuïc o la Plaça Espanya.\nCal senyalar que la sèrie d’autocroms recull diversos indrets de Catalunya com el Montnegre o el Santuari de Montserrat.\nDegollada i Castanys, Rafael\nEl fons està constituït per fotografies realitzades en el primer quart del segle XX a diferents localitats de Catalunya, principalment del Tarragonès, Baix Camp, Alt Camp, Conca de Barberà, Baix Llobregat i Priorat. Hi predominen les imatges dedicades al món rural, amb escenes de pastures i diversos paisatges. Destaca un sèrie de fotografies de Tarragona. Altrament, s’hi troben fotografies de monestirs com el de Poblet o el de Santes Creus. Una altra sèrie és la que Rafael Degollada dedica al poble de Siurana, amb imatges del castell i l’església, i a les serres de Prades.\nDomènech i Sàbat, Josep\nDomènech i Sàbat, Josep, 1892-1943\nLa majoria de fotografia del fons són d’àmbit familiar, constitueixen el testimoni de la vida quotidiana i de les vacances d’una família benestant de Barcelona a començament del segle XX.\nUna part del fons correspon a indrets emblemàtics de la Ciutat Comtal com el Tibidabo i el Parc de la Ciutadella. També hi ha fotografies de l’excursionisme que l’autor practicava amb altres socis de l’entitat excursionista per paisatges de la costa, com Blanes, i per les muntanyes de Prades. També inclou imatges de les escalades a cims emblemàtics de Catalunya, com el Pedraforca el 1929, o diverses pràctiques d’esquí a La Molina i a la Vall d’Aran.\nEl fons també recull imatges d’altres indrets de Catalunya com Martorell. Tolosa, Vic, Llívia i Puigcerdà són altres de les poblacions representades en aquest fons. Una part important la constitueix la sèrie dedicada al monestir de Poblet. I finalment cal destacar la sèrie dedicada a Montserrat i al romiatge de la Lliga Espiritual de la Mare de Déu de Montserrat el 1925.\nEstasen i Pla, Lluís\nEl fons aplega documentació generada per Lluís Estasen en els 30 anys d’excursionisme que va practicar. Són fotografies, la majoria estereoscòpiques, de les nombroses ascensions a Montserrat, els Encantats, l’Aneto, el Pedraforca, i diversos cims dels Alps.\nEl fons il·lustra la participació de Lluís Estasen als concursos d’esports de neu de Ribes de Fresser, així com a les curses de luges. Núria i Camprodon foren altres llocs on Estasen va participar com a corredor de competició.\nEls dietaris que complementen el fons constitueixen un testimoni descriptiu en el qua l l’autor incorpora diverses imatges i dibuixos dels itineraris, incloent-hi anotacions precises dels horaris, les pensions oparadors on pernoctaven, el nom del guia i, fins i tot, un recompte de les despeses.\nFinalment aquest fons es va fer ressò del conflicte bèl·lic de la Guerra Civil espanyola amb algunes imatges dels cartells republicans, els atacs a les casernes, els refugis i les barricades.\nEs tracta d’un fons interessant per a l’estudi de la història del desenvolupament de l’escalada i l’esquí del segle XX a Catalunya.\nFanlo i Messeguer, Antoni\nFargas i Bonell, Carles\nEl fons està integrat per negatius i positius estereoscòpics sobre vidre de temàtica variada.\nLa sèrie més nombrosa fa referència a imatges que mostren la Barcelona de principis de segle XX. Són imatges que donen testimoni de les transformacions del paisatge urbà i que recullen l’activitat i l’ambient al carrer. Entre les fotografies es troben imatges de festes religioses, populars i socials. Es troben imatges d’indrets emblemàtics de la ciutat de Barcelona com d’esdeveniments festius i esportius. Així mateix, comprèn un conjunt d’imatges de successos esdevinguts a la ciutat de Barcelona entre la dècada de 1910 al 1930.\nCarles Fargas, com a acabalat burgès, gaudia de la vida i la retratava. Les fotografies mostren l’espai on es reunien i es divertien els burgesos al primer quart del passat segle XX.\nFazio Mancini, Francesc\nFlaquer i Barrera, Rossend\nEl fons conté quatre sèries temàtiques dues de les quals estan dedicades als principals castells i pobles de Catalunya. Les imatges en mostren aspectes arquitectònics, la vida quotidiana, el treball al mon rural, així com els retrats de molta gent desconeguda. Una altra part recull retrats de familiars i d’amics, així com esdeveniments festius i quotidians, molts d’ells celebrats a Tiana i llocs propers. La quarta sèrie del fons conté imatges que en seu moment van ser classificades com a desconegudes.\nFlos i Gibernau, Frederic\nEl fons de Frederic Flos reuneix diverses imatges de Catalunya de la primera meitat del segle XX. D’una banda presenta retrats d’estudi, bodegons, obres públiques, i reproduccions d’obres d’art. Però són les fotografies sobre el patrimoni arqueològic allò que ocupa gran part del seu fons. Una de les sèries està dedicada a Itàlia, país que Flos considera un referent de la cultura i de l’art de l’antiguitat clàssica. També aplega una sèrie d’imatges centrada en les riqueses històriques de la ciutat de Tarragona. L’interès didàctic del productor el va fer preparar imatges que, projectades, li servirien de suport a conferències relacionades amb la història del món antic.\nFornaguera i Botey, Jaume\nFraginals Massana, Cristòfol\nEl contingut de les fotografies que es troben dins els 3 àlbums és majoritàriament d’àmbit familiar i abasta el període de 1909 fins a 1930. Constitueixen un testimoni de les excursions que realitzava Antoni Gallardo primer amb amics i família. Hi ha fotografies de diversos pobles de Catalunya, prestant especial atenció al seu patrimoni artístic, a detalls dels elements arquitectònics i, especialment, a les restes arqueològiques. Dins l’agrupació d’àlbums cal destacar una sèrie d’imatges de les cases de pagès de Catalunya. Cal destacar el conjunt de 23 fotografies positives enganxades a les fitxes originals de l’Arxiu de Catalogació de Monuments de la Diputació de Barcelona i que corresponen a unasèrie intitulada Folklore.\nGarcía i Fernández, Germà\nL’activitat de Germà García i Fernández com a col·leccionista va començar cap a l’any 1990 amb l’agrupació i realització de diapositives sobre el romànic a Catalunya. Va reunir unes 8.400 diapositives realitzades amb una càmera Olympus OM-10.\nEl món del romànic està identificat en aquesta col·lecció, des de la tradició de l’art romà, fins les característiques més representatives dels edificis romànics de Catalunya, com ara els primers temples, monestirs o els castells. Les fotografies ajuden a identificar els principals elements decoratius de les portalades, els capitells, les pintures murals, les capelles o absidioles, els absis, els altars, l’ornamentació escultòrica de les finestres, l’atri, i fins i tot deixen constància de les marques dels picapedrers.\nMalgrat l’àmbit inicial de la col·lecció era el romànic a Catalunya i al qual dedica gran part de la col·lecció, també inclou els principals edificis romànics de la península Ibèrica: Astúries, Cantàbria, Castelló, Lleó, Logronyo, Navarra, Palència, Sòria i Valladolid.\nGarrut i Sala, Josep\nGausachs i Gausachs, Marcel·lí\nEl fons està integrat per fotografies dels anys 1920 a 1925 amb imatges de diverses poblacions de Catalunya, amb especial èmfasi en el patrimoni artístic i arquitectònic de diverses poblacions com Alcover, Gandesa, Siurana, Sant Cugat del Racó, Viladrau, Cornudella de Montsant, Tarragona i Barcelona. El fons reuneix un nombre important d’imatges d’esglésies i monestirs, tant de l’interior com de l’exterior d’aquests edificis, així com dels seus retaules, molts dels quals foren cremats o destruïts durant la Guerra Civil espanyola. A més a més, també inclou fotografies d’escenes de pastura i paisatges de muntanyes emblemàtiques de Catalunya com Montserrat, el Canigó i el Cadí.\nEl fons aplega documentació reunida i generada per Genovart a la seva vida personal i activitat professional. Es tracta d’un fons amb imatges, majoritàriament, del període 1919 a 1936, on el productor deixa de manifest les seves inquietuds pel patrimoni artístic i arquitectònic de Catalunya. Una part són retrats en format carte de visite de personatges identificats com del seu entorn mentre que d’altres resten desconeguts.\nEl fons recull imatges dels treballs artístics del seu pare Vicens Genovart Alsina i d’altres signats per la seva esposa Dolors Callol Chevalier. S’hi troben diverses fotografies de temes necrològics, com ara monuments funeraris de la prehistòria, cementiris, i una gran part de l’art religiós de diverses esglésies i monestirs de Catalunya que va ser destruït o espoliat durant la Guerra Civil Espanyola.\nEls autocroms recullen vistes de parcs i jardins de Barcelona, a més de diverses imatges de l’arquitectura religiosa i popular de diverses poblacions de Catalunya, especialment de La Selva (Girona).\nGirau Iglesias, Luis\nGirau Iglesias, Lluís\nAl fons predominen les imatges de principis de segle XX sobre diferents indrets de Barcelona, destacant els llocs i activitats d’oci de l’època (teatres, curses de braus, concerts de corals, globus aerostàtics, desfilades, o representacions teatrals) i esdeveniments polítics i religiosos. També s’hi mostren algunes obres rellevants dutes a terme a la ciutat, com el Camp Nou, l’Avinguda Infanta Carlota (avui Josep Tarradelles) o el cobriment del carrer Aragó. Destaca un conjunt d’imatges sobre l’Acadèmia Hispano Francesa de Comercio e Idiomas de Barcelona, fundada pel pare del productor. Altres localitats catalanes com Taradell, Sant Esteve de Palautordera, Girona, Cadaqués, Palamós, S’Agaró o Figueres també van ser fotografiades per Girau.\nGrossmann i Martí, Jacques\nGuillot i Jané, Claudi\nGent passejant per les immediacions del Gran palau d'exposicions de Brussel·les amb un monument al fons\nRetrat d'una dona amb un nen petit en un banc en un parc\nPortal de l'església de Santa Maria de Bell-lloc\nReliquiari de la parròquia de Sant Joan Baptista de Valls\nAccés a una casa senyorial de Callander, amb la casa al fons\nL'estany de la Júlia amb vegetació i arbres a la riba


Families ❱ ALIMENTACIÓ ❱ Pinso complementari mineral\nHi ha la tendència de a considerar la fermentació ruminal com un procés estàtic en un sistema tancat on diversos microorganismes degraden la major part dels aliments.\nAspectes a considerar:\nFermentació: homolàctica (la glucosa és transformada 100% en àcid làctic) i heteroláctica (produeix a més acètic i fòrmic), la fermentació alcohòlica, produïda per llevats, i finalment la fermentació butírica, que s'hauria d'evitar.\nÀcids grassos volàtils: en la seva major part són acètic, propiònic i butíric. Tindran una gran influència en els tipus de gasos produïts (CO2, metà i hidrogen) L'estratègia de modificació ruminal consisteix bàsicament en optimitzar la producció de propiònic que és la via més eficient.\nMicrominerals orgànics: Asseguren una millor FERTILITAT. Essencials per als processos de replicació cel·lular, indispensables per al desenvolupament de teixits i el sistema immune. La major part són en forma quelatada la qual cosa incrementa la seva absorció i biodisponibilitat que fa a les fonts minerals estàndard.\nOlis essencials: Actuen com INHIBIDOR és de microorganismes metanogènics. Els precursors de l'metà són metabolitzats per la flora bacteriana a acètic, butíric i propiònic, que poden ser aprofitats per l'animal.\nPrebiòtics: Obtinguts per la germinació de les llavors, són una gamma d'enzims que transformen substàncies de reserva en molècules senzilles molt asimilabes.\nProbiòtics: Diverses capes de lactobacillus sedeceriodess.\nINOVIT 200 com veiem, utilitza aquestes estratègies combinades de prebiòtics, minerals traça, probiòtics i olis essencials per aconseguir el objetico final de millorar l'eficiència alimentària.\nIncorporar directament al carro mesclador tipus unifeed o bé barrejat amb el pinso o amb els farratges a raó de 8 kg de INOVIT 200 per tona de pinso complet amb un 12% d'humitat, equivalent a 200 g de INOVIT 200 per vaca / dia.\nReferència: INOVIT 200\nEmissions de metà Probiòtic+Prebiòtic Suplement vitamínic mineral


Mas-Blanc-des-Alpilles (Alpes-Côte d'Azur) Hotels - PREUS AMB ELS DESCOMPTES MÉS GRANS a tots els hotels a Mas-Blanc-des-Alpilles (Alpes-Côte d'Azur)\nexperiència [Mas-Blanc-des-Alpilles (Alpes-Côte d'Azur)]\nSi el que està buscant és per un hotel ben situat a Mas Blanc, no busqui més enllà de Mas Jaro. Des Si el que està buscant és per un hotel ben situat a Mas Blanc, no busqui més enllà de Mas Jaro. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Mas Jaro també ofereix moltes instal.lacions per enriquir la seva estada a Mas Blanc. Per anomenar algunes de les comoditats de l'hotel, hi ha habitació familiar, servei de llançadora, cuina compartida. Gaudiu de les comoditats d'alta gama com ara aire condicionat, calefacció, balcó/terrassa, aparell de televisió, aparell de televisió LCD/pantalla de plasma per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Mas Blanc, faci de Mas Jaro la vostra llar.\nThere was a pool for the children and a beautiful garden. The apartament has a great kitchen and is well distributed. The owners are extremely kind an\nImpressions dels viatgers sobre Mas-Blanc-des-Alpilles (Alpes-Côte d'Azur)\nDescobreixi els barris de Mas-Blanc-des-Alpilles (Alpes-Côte d'Azur)\nSobre Mas-Blanc-des-Alpilles (Alpes-Côte d'Azur)\nAgoda.com ofereix una gran selecció d'allotjaments a Mas-Blanc-des-Alpilles (Alpes-Côte d'Azur) que s'ajusten a tots els pressuposts. Amb més de 2 diferents establiments, tenim una gran varietat on triar. Moltes àrees, cada una amb una atmòsfera distinta, esperen ser descobertes a la ciutat. Mas-Blanc-des-Alpilles (Alpes-Côte d'Azur) té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Si estau buscant una habitació a Mas-Blanc-des-Alpilles (Alpes-Côte d'Azur) i no vol pagar massa, Agoda.com us ofereix centenar d'ofertes fantàstiques actualitzades a diari.\nQuè fer a Mas-Blanc-des-Alpilles (Alpes-Côte d'Azur)\nTrobar més allotjaments a Mas-Blanc-des-Alpilles (Alpes-Côte d'Azur)\nHotels Mas-Blanc-des-Alpilles (Alpes-Côte d'Azur) populars


L'Ajuntament de Deltebre impulsa el projecte d'una rotonda per millorar la seguretat i circulació\nPublicat el 26/02/2018 13:33\nEl lloc on s'ubicarà serà a l'encreuament entre el carrer Girona i l'Avinguda Robert Graupera.\nSegons ha anunciat el mateix Ajuntament del municipi, es tracta d'un projecte que suposa la construcció d'una rotonda, en un lloc estratègic, i que es construirà durant aquest any 2018. D'aquesta manera, es permetrà posar fi a un dels punts negres de la circulació viària que es troba dins del nucli urbà de Deltebre.\nGràcies a l'existència d'aquesta nova rotonda es podrà millorar la seguretat, mobilitat i circulació entre el carrer Girona i l'Avinguda Robert Graupera. Davant aquest projecte de seguretat viària, l'alcalde de Deltebre, Lluís Soler, ha manifestat que es tracta d'una actuació imprescindible, "no només per a garantir la seguretat de la ciutadania, sinó també per a millorar la circulació viària en una de les zones més estratègiques i més transitades del municipi, amb l'obertura del pont Lo Passador".\nA més, Soler també ha explicat que es tracta d'una "mesura efectiva per a donar solució a la problemàtica" i que es tracta "d'un pas més en el compliment del compromís vers els veïns i veïnes de Deltebre".\nTot plegat, el projecte de la nova rotonda s'ha aprovat en la darrera Junta de Govern Local i estarà a exposició pública durant un mes. El cost econòmic de la construcció suposa un total de 229.814,71 euros.\nIMATGE: Simulació del lloc on s'ubicarà la nova rotonda de Deltebre.


Joventut - Vila de Piera\nPortada > La Vila > Directori > Regidories > Joventut\nAdreça: Carrer de la Plaça, 16-18\nCodi postal: 08784\nTelèfon: 93 778 82 00\nResponsable: Maria del Carmen González Anjaumà\nHorari: Dilluns de 10h a 17h. (Cal demanar cita prèvia)\nLa regidoria de Joventut té per objectiu principal detectar necessitats, orientar polítiques transversals per a joves i actuar directament amb el col·lectiu donant suport, dinamitzant, assessorant i posant a l'abast recursos i serveis per tal de donar-los eines que facilitin les condicions necessàries perquè puguin desenvolupar el seu propi projecte de vida en igualtat d'oportunitats, autonomia i capacitat crítica.\nEn matèria de joventut, la regidoria impulsa, organitza, dirigeix, i supervisa la planificació i elaboració dels objectius, assignació de recursos, l’execució dels programes d’actuació, fomenta les activitats juvenils, el desenvolupament del Pla Local de Joventut 2018/2021, així com les posteriors actuacions que es desenvolupin en aquesta matèria.\nLes línies bàsiques d'actuació de la regidoria de Joventut són les següents:\nEn l'àmbit de la formació, informació i assessorament:\nAugmentar les opcions i facilitar els recursos necessaris perquè els joves de Piera puguin accedir a una informació i orientació adequades en matèria de formació, habitatge, ocupació i salut.\nEn l'àmbit de la cohesió social:\nAugmentar la interrelació entre els joves del municipi.\nEn l'àmbit de la cultura participativa:\nAugmentar i promoure canals de participació juvenil i aconseguir la col·laboració i implicació dels joves en la presa de decisions en matèria de polítiques de joventut al municipi.\nEn l'àmbit d'educació i cultura:\nAugmentar les iniciatives culturals i de lleure alternatives a les de la societat de consum i les actuacions destinades al foment de la formació i la cultura gestionades conjuntament pels joves i el servei de joventut.


El Divina Seguros Joventut aprèn a competir (84-80) (Àlex Gozalbo)\nEl Divina Seguros Joventut aprèn a competir (84-80)\nLuka Bogdanovic anota 8 dels seus 22 punts en uns últims tres minuts clau\n3 min. Badalona 28/12/2016 22:57\nEl 2016 no està sent un any fàcil per als seguidors del Divina Seguros Joventut, que no saben si preocupar-se més per la situació esportiva de l’equip o per l’econòmica del club. Ahir, però, la Penya va agafar oxigen amb una victòria molt important contra el Tecnyconta Saragossa (84-80). El conjunt verd-i-negre va treure l’orgull per sumar el seu quart triomf en una temporada que fa pujada. El gran protagonista va ser Luka Bogdanovic, que va anotar 8 dels seus 22 punts en uns últims tres minuts en què els locals perdien per quatre punts de diferència. “La victòria era important. Hem guanyat un partit dur a casa i hem aconseguit un triomf clau. Sempre intento donar el 100%, sóc aquí per ajudar”, va dir l’aler.\nAnimada pel debut de Terry Smith, que va aportar energia i va donar un quart d’hora de descans a Albert Sàbat, i per la millora d’ Alberto Abalde, que va anotar 16 punts, la Penya va superar la seva habitual inconsistència en els trams decisius i va ser capaç de tirar endavant un partit que, en malbaratar una renda de 8 punts, no es va posar gens fàcil. Després de perdre cinc dels sis enfrontaments contra rivals directes, l’equip verd-i-negre va saber competir.\n“Hem acceptat el repte de jugar un partit amb pressió. Les coses no són fàcils i a vegades cal persistir. La clau és no rendir-se i buscar solucions. El canvi és que hem jugat per guanyar, no per no perdre. La duresa mental de l’equip és la millor notícia”, va resumir Diego Ocampo, entrenador del Divina Seguros Joventut.\n"Les coses no són fàcils i a vegades cal persistir"\nDiego Ocampo Entrenador de la Penya\nCom és habitual, Jordi Villacampa va presidir la llotja. L’exjugador va anunciar dimarts que després de 17 anys com a president del Club Joventut Badalona SAD no es presentarà a la reelecció. Com que durant la junta general d’accionistes no va aparèixer cap candidatura nova, l’actual equip continuarà al capdavant de l’entitat per formalitzar i firmar els temes acordats verbalment. La intenció és presentar la dimissió irrevocable durant el mes de març. “Continuaré aquest temps marcat de tres mesos per concretar les coses que tenim emparaulades. Sóc el primer que penso que no és bo que un president ho sigui tants anys. La Penya és l’entitat de la meva vida i vull el millor per a ella”, assegura Villacampa. El club té un pla estratègic per arreglar la seva situació, però alerta que si els acords no es formalitzen hi ha perill de liquidació. “Des de fa un temps hem hagut de lluitar contra massa coses. Estic convençut que tot s’acabarà arreglant i que, com deia, el club estarà ordenat i preparat per al futur de l’entitat”, opina Villacampa. Els accionistes van aprovar dimarts un pressupost per a la temporada 2016-17 de quatre milions d’euros i un deute general de 700.000 euros del curs 2015-16.\nL’ICL Manresa visita el València\nAlegrat per la victòria contra el Movistar Estudiantes, l’ICL Manresa visita avui (20.30 hores, Movistar Deportes 2) el València Basket. “Des del punt de vista emocional pot ser un partit més fàcil, però esportivament serà encara més complicat”, diu Ibon Navarro.


Terrassa: Judici de faltes a dues membres dels piquets informatius de la vaga del 29-S - Indymedia Barcelona\nTerrassa: Judici de faltes a dues membres dels piquets informatius de la vaga del 29-S\nper Solidaritat antirepressiva de Terrassa+APT\nCorreu-e: sat ARROBA terrassa.mes (verificat)\t 05 oct 2010\nDemà dimecres 6 d'octubre es farà un judici de faltes contra dues membres dels piquets informatius de la vaga del 29-S.\nDurant el matí de la vaga del 29-S els piquets informatius es van disposar a començar amb la seva tasca per tal d'aconseguir que la vaga fos un exit. A les 8h. començaven amb un total de quaranta persones i una vegada s’arribava a l’Ajuntament cap a les 13h. el piquet informatiu convocat conjuntament per l’APT i CGT ja comptava amb més de 300 persones que demostraven el seu rebuig directe a la reforma laboral i a les agressions del capital.\nDes dels grups convocants dels piquets de la vaga del 29-S es va decidir denunciar-lo degut a les amenaces i insults rebuts, cosa que es va fer dos dies després un cop consultats els advocats. Finalment tant la denuncia de l'ex-policia com la dels piquets han estat adjuntades al mateix procediment judicial. Per tant, demà 6 d'octubre, a les 9,45h, al jutjat d'instrucció n.4, començarà un judici ràpid de faltes on ambdues parts seran tan acusades com acusadores.\nPer aquest motiu Solidaritat Antirepressiva de Terrassa i l'Assemblea Popular de Terrassa convoquen demà al matí una concentració de solidaritat a partir de les 9h davant dels nous Jutjats per tal de mostrar el nostre suport cap a les dues membres dels piquets denunciades.


Portes cuirassades de resistència Grau V Barcelona\nPortes PREMIUM Grau iii\nPortes PREMIUM Grau iv\nresistència Grau V\nPortes cuirassades de resistència Grau V\nTotes les nostres portes tenen la certificació per part de: AENOR i la CE.\nLes portes cuirassades de resistència V es componen de:\nBlindatge estructural d'acer amb xapa doble cara, graella central de nervis de reforç i reforços perimetrals tipus U i materials de farciment interior per augmentar la seva resistència.\n5 frontisses soldades d'acer de 4 mm.\nPany amb grau màxim de seguretat i resistència al trepant segons UNE-EN 12209: 2003 amb sistema antiretrocés de forrellats i bloqueig pany.\nCilindre AP-3 CLASSE 2 antitaladre (màxima resistència 5) i grau màxim de seguretat relativa a la clau segons UNE-EN 1303: 2005. Antibumping, antirrotura i claus incopiables.\nProtector atrompetat antitaladre GRAU 4 màxima resistència al trepant segons UNE-EN 1906: 2003.\nLlana de roca com a aïllant tèrmic i acústic.\nPerfileria d'alumini amb rivet de goma.\nTapajuntes metàl·lic terra solapat amb rivet.\nSistema de bloqueig automàtic de pany.\nSistema antiretrocés de forrellats fins 12kN contra la càrrega lateral (palanca).\nLes nostres portes han obtingut recentment el màxim nivell de classificació contra el robatori segons UNE 85160: 2013, norma espanyola que classifica les portes centrant l'atac de forma exclusiva en el sistema de tancament de les mateixes (pany, protector i cilindre), el nivell de resistència obtingut ha estat el "C" (nivell màxim).


L’otitis mitjana constitueix una infecció del revestiment cutani de la caixa timpànica, que es pot presentar de forma aguda o crònica. En el primer cas es tracta d’una arribada de gèrmens a l’orella, generalment en època hivernal, durant o després d’un refredat o unes angines, a través de la trompa d’Eustaqui (Fig. 2.28). En el cas d’una otitis crònica hi ha d’haver una perforació timpànica prèvia a través de la qual es produeix una supuració més o menys constant.\nL’otitis mitjana aguda es presenta usualment en nens, de forma sobtada, en forma d’un dolor agut, tot i que en ocasions aquesta fase pot passar desapercebuda. En absència de tractament, a les poques hores apareix una perforació timpànica per donar sortida a la secreció continguda a l’orella mitjana, que apareix pel conducte auditiu. En aquest moment el dolor cessa, ja que desapareix la distensió timpànica que el provocava. El quadre evoluciona cap a la curació espontània, amb tancament de la perforació timpànica en poques hores o dies. És possible que la perforació no arribi a tancar-se i que la secreció persisteixi, amb la qual cosa el procés pot esdevenir crònic. En un nombre força important de casos, la infecció es cura però la perforació persisteix, per la qual cosa cada entrada d’aigua a l’orella provocarà un nou episodi de supuració, ara ja indolora perquè el timpà no ofereix cap resistència a la sortida.\nS’ha esmentat amb certa freqüència la major incidència d’otitis mitjana aguda en la síndrome de Down en edat infantil. Tanmateix, l’experiència del Centre Mèdic Down de la Fundació Catalana Síndrome de Down no mostra una diferència significativa en l’aparició d’aquest procés en relació amb la població general.\nEl dolor agut sol ser el primer símptoma, amb freqüència d’inici brusc i sovint nocturn, tot i que en la síndrome de Down el dolor és molt ben tolerat i fins i tot ignorat. En aquest cas, el primer signe pot ser la presència d’una supuració, en ocasions tenyida de sang (a causa del trencament del timpà).\nEl tractament consisteix a evitar l’entrada d’aigua a l’orella fins a la curació i en l’administració d’un antibiòtic, que tanmateix no és sempre imprescindible ja que la gran majoria d’otitis es resolen de forma espontània. És important assegurar-se que la infecció s’ha solucionat totalment després del tractament i que la perforació s’ha tancat espontàniament. Si persisteix la secreció pel conducte auditiu, és molt possible que el procés estigui entrant en una fase crònica. En ocasions, després de l’otitis aguda es presenta una otitis serosa a causa de l’existència de mucositat en la caixa timpànica, que ha de tractar-se de forma adequada (vegeu Sordesa). Atès que el germen més sovint responsable de les otitis mitjanes en nens és el pneumococ, la vacunació sistemàtica dels lactants amb síndrome de Down amb vacunes antipneumocòcciques conjugades pot prevenir un nombre significatiu de casos d’otitis mitjana en aquests nens.


El Calaix, fet a mà - hand made: Calendari taller agost\nCalendari taller agost\nEt quedes a Barcelona aquest agost? Doncs no et pots perdre els tallers que farem ;) Durant les tres primers setmanes no pararem de cosir!\nINICIACIÓ A LA COSTURA - BOSSA + NECESSER DE PLATJA\nDivendres 5 de 17h a 20h aprendràs a utilitzar la màquina de cosir (enfilar l'agulla, omplir la canilla, puntada recta i zigzag) mentre realitzes una bossa forrada i amb butxaca interior i un necesser amb cremallera, perfecte per portar tots els trastos de la platja ;)\nEl preu dón 40€ amb el material i berenar inclosos.\nDesprés de l'èxit del taller de kimono del maig, a l'agost el repetim :) El dissabte 6 de 17h a 20h aprendràs a confeccionar-ne un i el podràs repetir tantes vegades com vulguis, el patró te l'emportes a casa.\nEl preu del taller són 40€ amb el material i berenar inclosos.\nEl dissabte 13 de 17h a 20h el dedicarem a confeccionar un shorts amb goma elàstica a la cintura. Si ja saps cosir a màquina però no t'atreveixes amb les peces de roba, no et pots perdre aquests taller :)\nEscollirem la nostra talla, tallarem la tela, cosirem, sobrefilarem (zigzag o overlock, el que prefereixis) i sortiràs del taller amb uns pantalons nous i el patró per fer-ne més.\nCOSTURA - SAMARRETA O VESTIT DE MÀNIGA RAGLAN\nEl dissabte 20 de 17h a 20h podràs escollir entre una samarreta o un vestit de màniga raglan pels més peques. De samarreta tenim les talles 0-3 mesos fins a 5 anys i de samarreta de 18 mesos a 5 anys.\nLa samarreta la farem amb tela de punt i el vestit amb tela de cotó. Aprendràs a passar el patró a la tela, tallar-la, unir les peces per donar-li forma, també sobrefilarem amb zigzag o overlock.\nEl preu del taller són 38€ amb el material i berenar inclosos.\n- del 2 de al 4 de 18:30h a 20h, inscripció aquí.\n- del 9 al 11 de 18:30h a 20h, inscripció aquí.\n- dimarts 2, dimarts 9 i dimarts 16 de 18:30h a 20h, inscripció aquí.\n- dimecres 3, dimecres 10 i dimecres 17 de 18:30h a 20h, inscripció aquí.\n- dijous 4, dijous 11 i dious 18 de 18:30h a 20h, inscripció aquí.\nSi el nivell d'iniciació a la costura ja el tens superat i vols seguir aprenent i realitzant peces de roba per tu o els peques, pots venir per hores i realitzar el projecte que vulguis. Escriu a cookinoflis@hotmail.es o passa per la botiga i t'expliquem com funciona :)\nEn aquest taller aprendràs a cofeccionar un vestit de tirants per l'estiu, consta de 3 classes de 2 hores.\nEns prendrem les mides, passarem el patró a la tela i la tallarem. Encararem les peces per donar-li forma i les cosirem. Aprendràs a col·locar una cremallera invisible i sobrefilarem el vestit amb zigzag o overlock.\nEl preu del taller són 56€ amb material inclòs.\nEl taller el realitzarem els següents dies:\n- Dimarts 2, dimecres 3 i dijous 4, inscripció directa aquí.\n- Dimarts 9, dimecres 10 i dijous 11, inscripció directa aquí.\nNo et van bé aquestes dates? Escriu-nos a cookinoflis@hotmail.es i digue'ns quin horari et va bé :)\nPublicat per El Calaix a 8:54\nEtiquetes de comentaris: Bosses i motxilles, Costura, Costura per bebes, Cursos, Iniciació a la costura, Kimono, Samarretes, Shorts, Tallers


esca\t« 1a Setmana Fotogràfica a Mataró\nExposició d’alumnes de Fotoespai Barcelona Centre d’Imatge »\nEl proper dissabte 29 de setembre s’inaugura la fàbrica de creació Fabra i Coats, el més gran i complex dels centres del projecte de Fàbriques de Creació de Barcelona, amb un programa festiu i creatiu, un veritable happening amb propostes artístiques de totes les disciplines que envairà les quatre plantes de la fàbrica durant més de vuit hores.\nDes de les 18 h i fins a les 3 h convergiran a Fabra i Coats creadors de diferents disciplines, que s’apropiaran del recinte per generar un espai d’intercanvi social i cultural. Concerts, propostes escèniques i de spoken word, projeccions i directes audiovisuals, experimentació sonora, performances, sessions de DJ i VJ, instal·lacions, pintures murals i accions participatives es desenvoluparan alhora en els diversos espais, pels quals el públic podrà transitar lliurement, tot construint el seu itinerari i la seva particular experiència. Gairebé 4.500 m² esdevindran espais distesos per a la interacció amb les propostes, per trobar-se i compartir, per ballar, per beure, o fins i tot per menjar, amb una cuina i una rebosteria amb un toc peculiar.\nBibbe Hansen serà la convidada especial de la inauguració de la Fabra i Coats. Referent de la vida cultural de Nova York, Bibbe Hansen és filla de l’artista Fluxus Al Hansen i de l’actriu Audrey Hansen i mare del cantant Beck i té un recorregut vital molt intens. Participà en diversos films amb directors com Andy Warhol i Jonas Mekas. Formà un grup amb la filla de Jack Kerouac i passà per una etapa de delinqüència juvenil que inspiraria a Warhol el film Prison. Hansen, que es va criar en l’entorn de la Factory de Warhol a Nova York, proposarà a la Fabra i Coats una acció inspirada en statements de diversos autors i, d’aquesta manera, passarà simbòlicament el relleu a aquesta nova factoria creativa.\nA la planta 1 la Zona Picadely aplegarà instal·lacions de petit format i el Videolounge projeccions de vídeo i directes audiovisuals d’artistes de la ciutat. A la planta 2 s’hi podran escoltar concerts experimentals en petit format a l’espai Càpsula sonora i ballar i esbargir-se amb sessions de DJ i VJ a la Dancefloor.\nAls llocs de pas es podran trobar, també, accions deslocalitzades que inclouen propostes de creadors contemporanis en formats com instal·lació, performance, pintura mural o plotters. A més a més, els artistes residents actualment a la Fabra i Coats obriran els seus tallers o bé presentaran accions específiques per a la inauguració de la fàbrica.\nData: Dissabte 29 de setembre de 2012\n« 1a Setmana Fotogràfica a Mataró


Per a la presentació en paper el "Model 303.IVA Autoliquidació" disposes d'un formulari per a complimentar en línia i obtindre el PDF amb la declaració, prèviament validada pel servidor de la AEAT.\nFins ara, este tràmit permetia un accés no autenticat, és a dir, que qualsevol persona podia generar predeclaraciós de qualsevol contribuent susceptible de presentar predeclaració.\nAmb el canvi implementat en el servici de predeclaració del model 303, s'exigix una autenticació bàsica:DNI + Data de validesa, si és un DNI permanent s'exigirà la data d'expedició, o NIE + número de suport.\nÚnicament s'admetrà el NIF de persones físiques.En el cas d'entitats, es consignarà el NIF de la persona física que realitze la declaració.\nA partir de maig de 2021, les predeclaraciós de persones físiques només podran consignar com a titular de la predeclaració el titular autenticat.En el cas d'entitats, es consignarà el NIF de la persona física que realitze la declaració i posteriorment s'indicarà al formulari les dades de l'entitat.\nComplimenta el Període, el NIF i els Cognoms i nom o la Raó Social.Si disposes d'un fitxer generat anteriorment des del formulari (extensió SES), utilitza el botó "Carregar" per a recuperar les dades.En cas contrari prem "Acceptar".\nEl botó "Dades identificatives"Dirigix la finestra anterior, en la qual podràs consultar les dades consignades, modificar alguns d'ells o carregar el fitxer de dades (SES).\nPrem "Esborrany"Per a obtindre un pdf amb les dades introduïdes fins al moment.El document no és vàlid per a la seua presentació, però pot servir com a consulta.\nEl botó "Guardar"Permet obtindre un fitxer SES amb les dades de la declaració, que podràs recuperar posteriorment des de l'opció "Carregar" de la finestra de dades identificatives.La generació del fitxer no requerix que la declaració estiga validada (pot contindre errors o estar incompleta).Si no selecciones un directori, este fitxer es guardarà automàticament a la carpeta "Descàrregues" del sistema o en el directori establit pel navegador per a guardar els arxius descarregats.El fitxer tindrà per nom el NIF del declarante-303-ejercicio.ses\nAbans de presentar la declaració, utilitza el botó "Validar"Per a comprovar si existixen avisos o errors.Apareixerà un llistat amb els "Errors i avisos" detectats.Els botons "Anar a l'Avís" o "Anar a l'Error" mostraran directament la casella o l'apartat que ha de corregir.\nRecorda que els avisos són informatius i no impedixen la presentació.Al contrari, els errors sí que han de ser corregits.\nAccedix a l'última pàgina per a comprovar el resultat de la declaració.Prem "Seleccionar Ingrés/Devolució".\nSi el tipus de declaració és "A ingressar", s'habilitarà l'apartat per a incloure el compte bancari.No serà necessari complimentar-la si es realitza el pagament en metàl·lic o si se sol·licita ajornament.\nSi el resultat és negatiu, selecciona "A compensar" o "Sol·licitud de Devolució" (només per a l'últim període).Hauràs d'incloure un número de compte IBAN en la que constes coo titular, on s'efectuarà la devolució.Pot ser un compte obert a Espanya o a l'estranger (UE/SÀPIA).\nEs generarà un PDF amb el contingut de la declaració a dues còpies, una per al subjecte passiu i una altra per a l'Entitat Col·laboradora.que hauràs de firmar i lliurar en l'Entitat bancària (si és a ingressar o per retornar) o en oficines de la AEAT (per retornar i resta de casos).Recorda que s'ha d'escriure el NIF al Document d'ingrés o devolució i firmar-lo abans de la seua presentació.


Cristina Alemany, alcaldessa de Bétera: “Obrirem d’una vegada per sempre el nostre poble al segle XXI” – Compromís per Bétera\nCristina Alemany, alcaldessa de Bétera: “Obrirem d’una vegada per sempre el nostre poble al segle XXI”\nCristina Alemany va ser elegida ahir alcaldessa de Bétera amb 13 vots: 6 de Compromís, 3 de Mas Camarena-CUBE, 3 del PSOE y 1 de la Asamblea Ciudadana Bétera.\nAcí teniu íntegre el seu discurs en ser nomenada alcaldessa de Bétera:\nMoltíssimes gràcies a totes i tots per acudir hui al ple d’investidura, fa goig veure el saló de plens tan ple.\nI moltíssimes gràcies a molta de la gent que està ací per les mostres de suport que m’heu donat estos dies.\nA tots els qui heu decidit hui estar ací, també vos convide a participar en la resta de plens de la legislatura.\nGermán acaba de traspassar-me la vara de mando, un element que fins ara ha representat l’autoritat de l’alcalde. Però a partir d’este moment esta vara representarà alguna cosa més.\nPrimer, serà el símbol del treball. Tots i cadascun dels regidors i regidores que configurem l’equip de govern ens deixarem la pell pel nostre poble, per totes i cadascuna de les persones independentment del seu origen, de la seua procedència, de la seua religió, de la seua sexualitat, del color de la pell… independentment del barri i la zona on visquen… per a este equip de govern i, sobretot per a Compromís, tots i totes som poble, tots i totes som Bétera.\nEn segon lloc, la vara de mando, la vara de treball, vos l’oferisc a vosaltres, al poble, perquè us quede clar que Compromís i la resta de persones que ens acompanyen en este nou camí, en esta nova etapa política, estem al vostre servei.\nNo us donarem l’esquena, la nostra política té com a eix fonamental les persones. Treballarem per vosaltres amb humiltat, proximitat, honestedat, i sobretot amb transparència i fent-vos partíceps de les decisions.\nDeixarem de fer les coses per inèrcia, trencarem amb dinàmiques antigues i obrirem d’una vegada per sempre el nostre poble al segle XXI.\nNo vull oblidar-me dels regidors i regidores de l’oposició. També són un element indispensable en la política municipal, cal donar-los el pes i el respecte que es mereixen i confiem plenament en la seua bona disposició.\nTampoc vull oblidar-me de totes les dones del poble que fa molts anys lluitaren per mantenir la democràcia i que ens han llegat eixe esperit de lluita contínua, no les oblidarem.\nLa pluralitat és enriquidora, gestionar-la suposa invertir temps. Si les coses es volen fer amb transparència, honestedat, rigorositat, en definitiva, es volen fer ben fetes, han d’anar pausades. Així, segurament en els pròxims dies anunciarem l’equip de govern.\nEl canvi comença en el minut u. I la primera decisió que he pres és suprimir la innecessària despesa de la picaeta que tradicionalment s’ha fet després del ple de constitució de la corporació.\nMoltes gràcies a totes i tots! Salut i País!\n←Compromís guanya les eleccions en Bétera. 2.671 gràcies!\nEl nou Ajuntament garanteix el programa de menjador per a menors en risc d’exclusió social durant juliol i agost→


Jutgen l'activista acusat de despenjar la bandera espanyola durant el primer aniversari de l'1-O a Girona - Diari de Girona\nLa fiscalia rebaixa la petició de 5 anys de presó i ara vol 1 any i multa per desordres públics i ultratge a la bandera\nacn 11.06.2020 | 12:40\nPla mitjà de l'activista Jordi Alemany amb la seva mare abans del judici a l'Audiència de Girona, l'11 de juny del 2020. ACN\nPla mitjà de l'activista Jordi Alemany amb la seva mare abans del judici a l'Audiència de Girona, l'11 de juny del 2020.\nL'Audiència ha jutjat l'activista acusat d'irrompre a la seu de la Generalitat a Girona durant el primer aniversari de l'1-O i despenjar la bandera espanyola de la façana. La fiscalia demanava inicialment 5 anys de presó i multes de 7.200 euros.\nAl final del judici, però, la fiscal ha retirat l'acusació pels delictes d'atemptat a agents de l'autoritat, lesions i danys. Manté l'acusació per desordres públics i ultratge a la bandera i sol·licita ara 1 any de presó i multa per valor de 1.260 euros. L'activista s'ha acollit al dret a no declarar. A les portes del Palau de Justícia hi ha hagut una concentració de suport al jove amb, també, altres investigats per les mobilitzacions d'aquell dia pel tall de les vies de l'AVE.


Convertir Dòlar dels Estats Units (USD) i Vanuatu Vatu (VUV) - Calculadora de conversió de tipus de canvi de divises\nUSD per VUV\nDòlar dels Estats Units per VUV\nUSD per VUV - Dòlar dels Estats Units to Vanuatu Vatu convertidor de divises\nEl nostre Dòlar dels Estats Units a Vanuatu Vatu convertidor està actualitzat amb els tipus de canvi de 02.07.2022. Introduïu qualsevol quantitat que vulgueu convertir a la casella a l'esquerra de Dòlar dels Estats Units. Utilitzeu les "Monedes d'intercanvi" -Button per fer Vanuatu Vatu la moneda predeterminada. Feu clic a Vanuatu Vatu o Dòlar dels Estats Units per convertir entre aquesta moneda i totes les altres monedes.\nDòlar dels Estats Units to Vanuatu Vatu calculadora de tipus de canvi\nTipus de canvi actualitzat: 02.07.2022 11:01\nQuin és el tipus de canvi actual de Dòlar dels Estats Units per Vanuatu Vatu?\nDòlar dels Estats Units curs per Vanuatu Vatu = 116,80\nConversió USD a Vanuatu Vatu\nHeu seleccionat la moneda font USD i la moneda objectiu Vanuatu Vatu amb un import de 1 USD. Podeu triar els tipus de canvi de les dues llistes per a més de 160 monedes internacionals. Els tipus de canvi s’actualitzen a intervals regulars i es presenten en forma tabular per a quantitats habituals. També podeu veure els tipus de canvi històrics d’altres visitants.\nUSD to VUV calculadora de tipus de canvi\nLa Dòlar dels Estats Units és la moneda en Timor Oriental, Equador, el Salvador, Illes Marshall, Micronèsia, Palau, Estats Units, Zimbabwe. La Vanuatu Vatu és la moneda en Vanuatu. El símbol per USD és $. El símbol per VUV és VT. El tipus de canvi del Dòlar dels Estats Units es va actualitzar per última vegada el Juli 02, 2022. El tipus de canvi de la Vanuatu Vatu es va actualitzar per última vegada a Juli 02, 2022. El factor de conversió USD té 5 dígits significatius. El factor de conversió VUV té 5 dígits significatius.\ntipus de canvi Dòlar dels Estats Units per Vanuatu Vatu = 116,80.


Més ruixats aquesta tarda, a l'espera d'una nova ventada\nA partir d'aquesta nit hi podrà haver ratxes de més de 80 km/h a moltes comarques\nEl Pirineu oriental vist des de Sant Bartomeu del Grau ahir a la tarda JOSEP MARIA COSTA\nBarcelonaEl desembre continua avançant i de fred, de moment, no n'està fent gaire. Avui les glaçades han quedat restringides a les zones d'alta muntanya. S'ha arribat a baixar fins als -6 ºC a Boí (2.535 m), -5 ºC a la Tosa d'Alp (2.537 m) i -4 ºC a Certascan (2.400 m).\nTot i que en conjunt s'espera un matí força assolellat, a partir del migdia tornarà a augmentar la nuvolositat d'oest a est i fins i tot s'esperen noves pluges febles que afectaran el Pirineu, el Prepirineu, la Depressió Central i l'Empordà. A la resta del territori poden arribar a caure quatre gotes o algun ruixat curt, però és menys probable. La cota de neu començarà molt amunt, per sobre dels 2.200 m, però anirà baixant fins als 1.500 m al final del dia.\nPrecipitació prevista per avui Model GFS - ARAméteo\nAmb el pas d'aquest front, el vent de l'oest s'enfortirà arreu. Ja al llarg del matí anirà guanyant empenta als cims del Pirineu i del Prepirineu, i continuarà bufant amb intensitat al Montseny i a la Serralada Transversal. De fet, poc abans de les sis del matí, al Puig Sesolles s'ha assolit una ratxa màxima de 159 km/h. Per tant, no és un bon dia per anar a segons quines muntanyes.\nLa ventada forta i generalitzada començarà de cara al vespre. A partir de llavors els cops de vent de ponent guanyaran força arreu, i fins demà a primera hora de la tarda hi pot haver ratxes de 70 a 90 km/h a les comarques de Barcelona, del sud de Girona, a la Catalunya Central, al sud del Camp de Tarragona i a zones elevades de la resta del país. Fins i tot, a les cotes altes del Montseny, de la Serralada Transversal, del Pirineu i del Prepirineu hi pot haver cops de més de 120 km/h. Caldrà parar molta atenció i fer cas dels consells d'autoprotecció.\nCop màxim de vent previst per demà al matí Model GFS - ARAméteo\nVent a banda, la matinada de diumenge les precipitacions quedaran concentrades al Pirineu, sobretot al vessant nord. Com que la temperatura tendirà a baixar en conjunt, la cota de neu també ho farà. Se situarà entorn els 1.500 metres a mitjanit i baixarà fins als 1.300 metres. Durant el matí el cel es mantindrà poc ennuvolat, en conjunt, tot i que de nou a partir del migdia augmentarà la nuvolositat per l'oest i arribaran alguns ruixats febles que podran afectar a punts de l'interior del país.\nFins demà al migdia el mar encara estarà força remogut, especialment al nord del litoral central i al sud de la Costa Brava. En aquests sectors hi pot haver onades que poden arribar als dos metres i mig d'alçada, segons adverteix el Servei Meteorològic de Catalunya. Per exemple, avui a primera hora l'onatge a Gavà (el Baix Llobregat) encara era significatiu.\n@ARAmeteo @Oriol_RB @AEMET_Cat @btveltemps @Cat_Meteo @meteocat @ParcsplatgesAMB Estralls del #Temporal. #Gava. pic.twitter.com/NG8wj9ZnCK\n— Xavi Cabo. Photos. (@xavicabopapiol) 21 de diciembre de 2019\nDilluns el vent encara bufarà amb cops forts als cims del Pirineu, al nord de l'Empordà i al Camp de Tarragona, però anirà de baixa amb el pas de les hores. El temps serà molt més tranquil, en conjunt. De fet, s'espera que l'estabilitat s'imposi i es mantingui durant bona part de la setmana vinent. Reapareixerà la boira a l'interior i a la resta del territori lluirà el sol.\ncanvi de temps pluja neu ventades


Les calúmnies i injúries al rei, fora del Codi Penal?\n17 maig 2021 17:14\nEl senador Pere Sampol presenta dues esmenes per retirar aquests dos delictes de la llei, ja que no considera necessària una “sobreprotecció” de la Corona\nEl senador autonòmic per les Illes Balears Pere Sampol ha presentat dues esmenes a la reforma del Codi Penal en les quals planteja la supressió dels articles 490.3 i 491 que recullen els delictes de calúmnies i injúries a la Corona. Sampol diu que entén que la monarquia parlamentària "no requereix aquesta sobreprotecció".\nEl senador balear del PSM manifestà ahir que el Codi Penal ja té tipus delictius per sancionar les injúries, les calúmnies i la vulneració de l'honor, per la qual cosa considera que el rei "ha de tenir els mateixos drets i deures que la resta de ciutadans".\nSegons Sampol, aquests articles poden fer pensar que "no es pot criticar la tasca del monarca" i convé suprimir-los per situar-lo en el mateix pla que la resta de ciutadans quan aquests es troben davant possibles calúmnies o injúries.\n"La monarquia parlamentària no requereix aquesta sobreprotecció de l'honor del rei i d'altres persones assimilades a ell: ni la monarquia com a institució ni el rei no són immunes a la crítica política", recull en l'esmena el senador del PSM per Mallorca. A la modificació de la reforma, i després d'al·ludir al fet que els atacs a l'honor del monarca són susceptibles de tenir resposta penal mitjançant els delictes comuns d'injúries i calúmnies, Sampol argumenta que "tota expressió que constitueixi la manifestació d'una opinió crítica o discrepant per motius ideològics hauria de quedar al marge de la intervenció penal".\nUn raonament similar exposa el senador quan es refereix als delictes referits a l'article que recull les sancions per la utilització de la imatge dels membres de la Casa Reial que puguin danyar el prestigi dels membres que integren la Corona.\nReferències a la bandera\nD'altra banda, Sampol també ha registrat una esmena en la qual demana suprimir l'article 543 del Codi Penal, que recull els ultratges a la bandera espanyola. "El delicte d'ultratges a Espanya o a les seves comunitats o als seus símbols o emblemes ha estat titllat com un precepte de dubtosa constitucionalitat per part de la doctrina penal, perquè resulta difícilment conciliable amb el dret a la llibertat d'expressió i a la llibertat ideològica reconegudes a la Constitució", indica Sampol en la seva esmena. Per aquesta raó, recull diverses sentències del Tribunal Suprem nord-americà sobre casos de crema de banderes.\n"Cal recordar que el pluralisme polític s'erigeix en un dels valors superiors de l'ordenament jurídic, per la qual cosa resulta preferible deixar fora de l'òrbita penal les legítimes manifestacions, de paraula o fins i tot d'obra, d'una particular posició ideològica", conclou.\nLes esmenes es debatran avui mateix a la Comissió de Justícia del Senat. La ponència resultant d'aquesta reunió es portarà a ple la setmana següent i, ja d'aquí, tornarà al Congrés per rebre el vistiplau definitiu. Les dues esmenes formen part d'un paquet de deu, el conjunt de les quals tenen per objetce modificar l'esmentat Codi Penal. D'entre totes, les principals centren l'atenció a discriminalitzar la llibertat d'expressió i la llibertat ideològica.\nPer JO NO SOM ESPANYOL, fa mes de 10 anys\nque hi pinta aqui un rei posat pen franco?\nTan el rei, com la seva familia, no tindrien d´estar ni per sobre,ni per sota dels demés ciutadans,A sobre que son els nostres asalariats,perquè han de tenir privilegis que no tenim els altres.\nPer vilafranquer, fa mes de 10 anys


Biblioteca de Viladecans: Darrers (grans) premis literaris\nEls darrers mesos s’han lliurat molts dels premis literaris més importants de l’any . Fem un repàs d’alguns dels més destacats:\nEl Premio Planeta, polèmic entre els polèmics, s’ha atorgat al escriptor i filòsof Fernando Savater amb la novel·la La hermandad de la buena suerte. La novel·la comença amb la desaparició d’un jockey famós. Un multimilionari decideix llavors contractar a uns mercenaris per tal de localitzar-lo. El resultat és una obra d’aventures amb aire policíac i nombroses cites filosòfiques pròpies del perfil de Savater. Aquest premi està dotat amb 601.000 euros\nLa finalista del Planeta, que s’emporta 150.250 euros, va ser aquesta vegada Ángela Vallvey, que va presentar la novel·la La inocencia de los bárbaros. Com ja va fer Savater, Vallvey també a optat pel gènere de detectius però en el més pur estil de Agatha Christie. A banda de la típica trama policíaca, l’autora inclou referèncias al món literari.\nL'escriptor francès Jean-Marie Gustave Le Clézio ha estat aquest any el guanyador del Premi Nobel de Literatura. Poc conegut fora de França, l'Acadèmia Sueca ha valorat Le Clézio per ser un escriptor de la ruptura, de l'aventura poètica i de l'èxtasi sensual, així com per ser un explorador de la humanitat més enllà de la civilització actual. Feia més de 20 anys que un escriptor francès no guanyava aquest premi dotat amb 10 milions de corones sueques, una mica més d'un milió d'euros, i s'entregarà en una cerimònia que es farà el 10 de desembre.\nRaquel Robles ha guanyat el XI Premio Clarín de Novela amb Perder, una obra que reflexa el dolor d’una mare per la pérdua del seu fill.\nAgustín Fernández Paz (Vilalba-Lugo, 1947), un dels autors clau de la literatura juvenil espanyola, va rebre el Premio Nacional de Literatura Infantil y Juvenil per la seva obra O único que queda é o amor. Es tracta de 10 relats, 10 "hilos de vida", en paraules de l’autor, que giren al voltant de l’amor "sense didàctica emocional"\nMartí Gironell, autor del El pont dels jueus, ha rebut el Premi Néstor Luján de Novel·la Històrica amb la seva darrera novel·la La venjança del bandoler. Amistat i traició, ambició i passió... la vida d’un bandoler a la guerra del Francès.\nL’escriptor valencià Juan José Millás ha obtingut el Premio Nacional de Narrativa amb la seva novel·la El Mundo, amb la que ja havia guanyat la última edició del Premio Planeta fa un any. L’obra és, en paraules del seu autor, una "autobiografía novelada o una novela biográfica", protagonitzada pel preadolescent que va ser. La història parla d’un xaval d’entre 10 i 14 anys que descobreix el món després d’haver sofert un canvi sobtat en la seva vida. Aquest premi està dotat amb amb 20.000 euros.\nJuan Goytisolo, un dels escriptors més crítics i políticament incorrectes, acaba de ser guardonat amb el Premio Nacional de las Letras, concedit pel Ministerio de Cultura del Govern, per la solidesa de la seva trajectòria. Segons comentaba l'escriptor, és un guardó que ha rebut "sense il·lusió" perquè -segons el seu testimoni- "los premios son para gente joven".\nEl novel·lista Juan Marsé (Barcelona, 1933) ha obtingut el Premi Cervantes 2008, la distinció més important de les lletres espanyoles, dotada amb 125.000 euros. Considerat un dels millors novel·listes de la segona meitat del segle XX, Marsé ha obtingut amb aquest guardó el reconeixement a una de les obres más sòlides de la literatura espanyola, que inclou títols com Últimas tardes con Teresa (1965), amb el memorable personatge del Pijoaparte, un avispado escalador social, i Rabos de lagartija (2001), que va rebre el Premio Nacional de Narrativa i el Premio Nacional de la Crítica.


novembre 2012 - el nan casteller\nEl Nan ja fa dos mesos que va sortir al mercat i poc a poc s’ha anat fent present als comerços de les nostres ciutats. Diem a poc a poc perquè el Nan té les cames curtes i les distàncies són llargues, però va arribant. Us oferim aquí un recull de les botigues on actualment podeu trobar el Nan Casteller i esperem que en breu aquesta llista es quedi obsoleta i ens vegem obligats a fer-ne una de nova o, senzillament a no fer-la per massa informació. Gràcies a tots per la confiança que l’hi feu a El Nan. Reus Bat a Bat, El Barato, Joguines Segú, Joguines SOMNIS (El Pallol), La Caseta de l’arbre i Tomàs Barberà Tarragona El Negrito i la Negrita, El Lloro i Estanc Nº1 de la Plaça de la Font, Gasco Valls Gasco, Joguines Bonifàs i Lluïsa Vives Joguines Barcelona Bateau Lune, Bestiari.cat, El Cau del Poblenou, Si tu Vens, The Fonthunter i Vilaweb Vilafranca del Penedès Bonell Solsona Jocs i Joguines de Fusta SLU Flix La Placeta, llibreria i regals Móra d’Ebre Anna Maria Sarroca Tàrrega La Nou Granollers La Gralla Tortosa i Amposta Gasco\nEl Nan està cansat però il•lusionat després d’un cap de setmana molt intens!\nAquest cap de setmana passat, El Nan no ha parat ni un moment. A les comarques tarragonines, on el Nan ja comença a ser conegut i fins i tot famós, el dissabte dia 10 a la tarda, El Nan va organitzar dos tallers al carrer per a acostar-se al públic infantil, un a la ciutat de Reus i un altre a Tarragona. Amb el suport de l’Associació de Botiguers del Pallol i de la botiga de joguines SOMNIS, el taller de Reus va finalitzar amb el sorteig de 3 jocs de 40 peces del Nan Casteller entre tots els nens i nenes que van venir a jugar. El taller de Tarragona va tenir el suport de la botiga El Negrito i la Negrita i es va organitzar al carrer Governador González. Altre cop, la canalla ens va demostrar que amb El Nan es poden realitzar construccions molt diverses i extraordinàries més enllà dels propis castells. Però El Nan també va aprofitar aquest cap de setmana per a presentar-se de nou en altres punts de la geografia catalana. Així, des del divendres dia 9 fins el diumenge, El Nan va ser present a la 15a Fira Mediterrània de Manresa, Factoria d’Arrel, on va estar molt ben acompanyat per totes les figures del bestiari folklòric català de mans de festiari.cat.\nAvui, dijous dia 8 de novembre, el magnífic escenari que ofereix el Pavelló dels Distingits de l’Institut Pere Mata de Reus acull el primer certamen TEDx de Reus amb la participació de 13 ponents i actuacions en directe de l’Aula de Sons, escola de música tradicional de Reus, i de Pau Terol. L’esdeveniment ha fet seu el missatge “De nou lluirà”, que Lluís Domènech i Montaner va deixar dins un estel ceràmic que decora el Pavelló dels Distingits. És un missatge d’esperança, d’optimisme i de superació i per això El Nan ha volgut també avui ser present en aquest acte. Per què en comparteix la seva il•lusió, el seu esperit i la seva essència. Si no teniu la sort de poder anar al @TEDxReus d’avui, també el podeu seguir en directe a http://vsb.li/vqhZO2 #de9lluirà”


Esports - La UESC finalitza la primera volta com a cuer i necessita millorar per assegurar la permanència\nLa UESC finalitza la primera volta com a cuer i necessita millorar per assegurar la permanència\nEls santcugatencs han sumat un únic triomf, però han tingut opcions de guanyar a la majoria d'enfrontaments\nEl matx entre l'Es Castell i la UESC d'aquest diumenge s'ajorna per un positiu a l'equip santcugatenc ( 2/feb/21)\nLa UESC vol assegurar la permanència a la segona volta de competició / Font: Cugat Mèdia\nel 3/febrer Joan Garcia Bàsquet PDF\nL'equip masculí de la UESC tanca la primera volta al grup C-2 de la Lliga EBA en última posició amb un triomf i cinc derrotes. Els vermell-i-negres estan pagant un peatge molt car de ser nouvinguts a la categoria. Els de Norberto Guerra han tingut opcions de guanyar la majoria d'enfrontaments, però s'han vist superats en els darrers trams de partit.\nLa UESC vol seguir lluitant per assolir l'objectiu marcat, la permanència. Els vermell-i-negres han d'evitar finalitzar en la darrera posició que atorga el descens de categoria. Els santcugatencs han sumat una única victòria i va ser a la pista de l'Esparreguera, segon classificat.\nEls de Norberto Guerra han de millorar en defensa perquè són el segon equip que més punts encaixa. El tècnic és conscient que han de sumar més triomfs a la segona volta, però també evidencia les millores de l'equip amb el pas de la competició.\nEls santcugatencs hauran d'esperar a competir perquè el partit d'aquesta jornada a la pista de l'Es Castell balear s'ha ajornat per un cas positiu de covid-19 a les files vermell-i-negres.\nSom conscients que hem de millorar els resultats, però la manera de competir de l'equip és bona.


Comissió Econòmica - Consell Social - ( UPF )\nInici > Comissió Econòmica\nAcords de les sessions anteriors\nFuncions (Article 13 del Reglament del Consell Social)\n2. Supervisar les activitats de caràcter econòmic, fer el seguiment del pressupost i aprovar, a proposta del Consell de Govern, la programació i la despesa pluriennal de la universitat i prendre les mesures pertinents per a assegurar el compliment dels criteris amb què s'ha elaborat el pressupost.\n3. Proposar l'aprovació del balanç i la memòria econòmica, el compte de resultats i la liquidació del pressupost de la universitat de l'exercici anterior i els comptes anuals de les entitats que en depenguin, d'acord amb la normativa vigent.\n4. Proposar l'aprovació de les propostes d'operacions d'endeutament i d'aval que la universitat presenti al departament competent en matèria d'universitats, perquè siguin autoritzades pel Govern de la Generalitat, d'acord amb la normativa vigent, i vetllar pel compliment de les condicions de les operacions esmentades i de la normativa aplicable.\n5. Acordar les transferències de crèdit d'operacions de capital a operacions corrents, amb la conformitat prèvia del departament competent en matèria d'universitats.\n6. Acordar, a proposta del Consell de Govern, les sol·licituds de crèdit extraordinari o suplements de crèdit, sempre que s'hagi de fer una despesa que no pugui ser ajornada per a l'exercici següent i per a la qual no hi hagi crèdit consignat en el pressupost, o bé quan aquest sigui insuficient o no ampliable. L'acord n'ha de preveure el finançament.\n8. Proposar la desafectació dels béns de domini públic de la universitat d'acord amb el que estableix la Llei 1/2003, de 19 de febrer, d'universitats de Catalunya i la legislació de patrimoni de la Generalitat.\n9. Proposar les autoritzacions al rector o rectora per a l'adquisició, disposició i gravamen de béns immobles, dels béns mobles de la universitat, els títols de valor i les participacions socials.\n10. Proposar els límits a partir dels quals el rector o rectora requerirà autorització del Consell Social per a l'adquisició, disposició i gravamen dels béns mobles de la universitat, els títols de valor i les participacions socials.\n11. Ser informat, directament per la Universitat o mitjançant altres entitats, de la formalització de contractes i convenis que comportin despeses o ingressos per a la Universitat.\n14. Determinar els llocs als quals correspon l'assignació d'un complement específic amb l'import del dit complement, i fixar la quantia total destinada a l'assignació del complement de productivitat i les gratificacions extraordinàries, i aprovar els criteris per assignar-los i distribuir-los i les quantitats de les indemnitzacions per raó de servei